[{"text_idx": "#000000", "text": "Kui koolijuht on melomaanist aktiivne harrastusmuusik ja koolis o\u0303pib muusikahuvilisi o\u0303pilasi (aga neid on alati), on direktori ba\u0308ndi tekkimiseks soodne pinnas. Direktori ba\u0308nd alustas tegevust 2009. aastal Gustav Adolfi Gu\u0308mnaasiumis ning ja\u0308tkab alates 2019. aastast Kohtla-Ja\u0308rve Gu\u0308mnaaasiumis."}, {"text_idx": "#000001", "text": "Koos andekate ja motiveeritud noorte muusikutega algas aktiivne muusikaline tegevus, mis on kestnud la\u0308bi kahe ku\u0308mnendi ja kooli. O\u0303pilased ju teadupa\u0308rast lo\u0303petavad kooli ja nii la\u0308hevad laiali ka kooliba\u0308ndid. Direktori ba\u0308nd on aina ja\u0308tkanud, vahetades koosseise ja ja\u0308rjekorra numbreid. Kohati tekib mo\u0303ne koosseisuga nii suur inerts, et ba\u0308nd tegutseb mo\u0303nda aega edasi ka vilistlastest liikmetega. Esimesest aktiivsest kontserte andvast Direktori ba\u0308ndist on ta\u0308naseks va\u0308lja kasvanud neljas koosseis ja ku\u0308llap on ja\u0308rgmisedki oma tulekut ootamas."}, {"text_idx": "#000002", "text": "Kirg koos noortega musitseerida ja teha lahedaid kontsertprojekte, on viinud Direktori ba\u0308ndid ku\u0308mnetele suurtele lavadele. Samuti on ba\u0308ndiga kaasa teinud pea kogu Eesti rokk- ja popp-muusikute ladvik"}, {"text_idx": "#000003", "text": "DB4 (Direktori ba\u0308nd 4) liikme Evelina Koidu tutvustav tekst vinu\u0308u\u0308lplaadil \u201cDirektori ba\u0308nd\u201d, millel on direktor Hendrik Agur ko\u0303ikide kuni 2022. aastani tegutsenud direktori ba\u0308ndide salvestustest valikud:"}, {"text_idx": "#000004", "text": "DB4 oli minu jaoks u\u0308ldse ko\u0303ige esimene ba\u0308nd, kus sain musitseerida ta\u0308ieo\u0303igusliku ba\u0308ndi liikmena. Spontaanne otsus proovida midagi uut vo\u0303i lihtsalt juhus, mis muutis mu muusikalist maitset ja na\u0308itas muusika seni avastamata poolt. Na\u0308gin, kui toredalt ja tegusalt vo\u0303ib o\u0303htuti proovides aega veeta, o\u0303ppides la\u0308bi muusika ka teisi ba\u0308ndikaaslasi rohkem tundma."}, {"text_idx": "#000006", "text": "Me oleme inimestena va\u0308ga erinevad, ent suutsime suurt u\u0308hist asja koos ja naudinguga teha. Kooliba\u0308ndina esinesime suurtel lavadel koos professionaalsete muusikutega, ro\u0303o\u0303mustasime publikut ning avastasime u\u0308ksteises varjatud andeid ja talente. Na\u0308iteks kasvo\u0303i ko\u0303ikide ba\u0308ndiliikmete jaoks tore u\u0308llatus, kui ko\u0303ige viimastel esinemistel ja salvestusel tegi meie a\u0308ge kitarrist Kirill lo\u0303puks suu lahti ja hakkas laulma ning tegi seda nagu vana rokimees. Me ei olnud keegi teda varem laulmas kuulnud \ud83d\ude42"}, {"text_idx": "#000007", "text": "See ko\u0303ik ja\u0308a\u0308b meile kindlasti kauaks meelde. Isegi pa\u0308rast ba\u0308ndi laiali minemist ning erinevatesse linnadesse kolimist suutsime veel koos musitseerida ning mo\u0303ned projektid ellu viia. Seljataga on mitmed kontserdid, konkursid, festivalid ning sushio\u0303htud \u2013 meenutame neid sooja tunde ja ta\u0308nuga koos aktiivselt veedetud aja eest. Loodetavasti saame veel kokku ja musitseerime ja\u0308lle ko\u0303ik koos!"}, {"text_idx": "#000008", "text": "Direktori ba\u0308ndi neljanda koosseisu klahvpillima\u0308ngija 2019-2021"}]